CELEX: 32019R0366
Language: hu
Date: 2019-03-05 00:00:00
Title: A Bizottság (EU) 2019/366 végrehajtási rendelete (2019. március 5.) a 605/2010/EU rendelet I. mellékletének a nyers tej, tejtermékek, kolosztrum és kolosztrumalapú termékek szállítmányainak az Európai Unióba történő beléptetésére engedéllyel rendelkező harmadik országok, illetve harmadik országokon belüli országrészek jegyzékének tekintetében történő módosításáról (EGT-vonatkozású szöveg.)

6.3.2019   
               
               
                  HU
               
               
                  Az Európai Unió Hivatalos Lapja
               
               
                  L 65/1
               
            
         A BIZOTTSÁG (EU) 2019/366 VÉGREHAJTÁSI RENDELETE
         (2019. március 5.)
         a 605/2010/EU rendelet I. mellékletének a nyers tej, tejtermékek, kolosztrum és kolosztrumalapú termékek szállítmányainak az Európai Unióba történő beléptetésére engedéllyel rendelkező harmadik országok, illetve harmadik országokon belüli országrészek jegyzékének tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és (4) bekezdésére, valamint 9. cikke (4) bekezdésére,
         tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (2) és különösen annak 11. cikke (1) bekezdésére,
         mivel:
         
                     (1)
                  
                  
                     A 605/2010/EU bizottsági rendelet (3) rögzíti a nyers tej, a tejtermékek, a kolosztrum és a kolosztrumalapú termékek szállítmányainak az Európai Unióba történő beléptetéséhez teljesítendő állategészségügyi és közegészségügyi feltételeket, valamint az állategészségügyi bizonyítványokra vonatkozó követelményeket, továbbá azon harmadik országok jegyzékét, ahonnan ilyen szállítmányok az Európai Unióba beléptethetők.
                  
               
                     (2)
                  
                  
                     A 605/2010/EU rendelet I. melléklete tartalmazza azon harmadik országoknak, illetve harmadik országokon belüli országrészeknek a jegyzékét, ahonnan a nyers tej, a tejtermékek, a kolosztrum és a kolosztrumalapú termékek szállítmányai az Unióba beléptethetők, és feltünteti, hogy az ilyen árukat milyen kezelésnek kell alávetni.
                  
               
                     (3)
                  
                  
                     Japán kérelmet nyújtott be a Bizottsághoz olyan tej, tejtermékek, kolosztrum és kolosztrumalapú termékek Unióba történő behozatalára, amelyeket nem specifikus kezelésnek vetettek alá. Állategészségügyi szempontból Japán az Állategészségügyi Világszervezet által a ragadós száj- és körömfájástól mentesnek nyilvánított harmadik ország, ahol nem alkalmaznak vakcinázást, ezért teljesíti az uniós állategészségügyi behozatali követelményeket.
                  
               
                     (4)
                  
                  
                     A Bizottság a közelmúltban állategészségügyi ellenőrzéseket hajtott végre Japánban. Az ellenőrzések során megállapítást nyert, hogy Japán illetékes hatósága megfelelő garanciákat biztosít a 2002/99/EK irányelvben előírt állategészségügyi behozatali követelményeknek való megfelelés tekintetében.
                  
               
                     (5)
                  
                  
                     Tekintettel a japán illetékes hatóság által nyújtott megfelelő garanciákra és a ragadós száj- és körömfájással kapcsolatos kedvező állategészségügyi helyzetre Japánban, helyénvaló felvenni Japánt a 605/2010/EU rendelet I. mellékletébe. Az I. mellékletben szereplő jegyzékbe való felvétel azonban nem érintheti az állati eredetű termékek Unióba történő behozatalára és az Unión belüli forgalomba hozatalára vonatkozó egyéb uniós rendelkezésekből eredő kötelezettségeket, különösen a létesítményeknek a 854/2004/EK rendelet 12. cikke szerinti jegyzékével kapcsolatos kötelezettségeket.
                  
               
                     (6)
                  
                  
                     A 605/2010/EU rendeletet ezért ennek megfelelően módosítani kell.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 605/2010/EU rendelet I. mellékletében található táblázat az Izlandra vonatkozó bejegyzés után az alábbi bejegyzéssel egészül ki:
            
               
                           „JP
                        
                        
                           Japán
                        
                        
                           +
                        
                        
                           +
                        
                        
                           +”
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 5-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 18., 2003.1.23., 11. o.
         
         
            (2)  HL L 139., 2004.4.30., 206. o.
         
         
            (3)  A Bizottság 605/2010/EU rendelete (2010. július 2.) az emberi fogyasztásra szánt nyers tejnek és tejtermékeknek, kolosztrumnak és kolosztrumalapú termékeknek az Európai Unióba történő beléptetésére vonatkozó állategészségügyi és közegészségügyi feltételek, illetve a szükséges állategészségügyi bizonyítványokra vonatkozó feltételek megállapításáról (HL L 175., 2010.7.10., 1. o.).